CELEX: 62012CN0239
Language: mt
Date: 2012-05-18 00:00:00
Title: Kawża C-239/12 P: Appell ippreżentat fit- 18 ta’ Mejju 2012 minn Abdulbasit Abdulrahim mid-digriet tal-Qorti Ġenerali (It-Tieni Awla) mogħti fit- 28 ta’ Frar 2012 fil-Kawża T-127/09, Abdulbasit Abdulrahim vs Il-Kunsill tal-Unjoni Ewropea u Il-Kummissjoni Ewropea

7.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 200/8
            
         Appell ippreżentat fit-18 ta’ Mejju 2012 minn Abdulbasit Abdulrahim mid-digriet tal-Qorti Ġenerali (It-Tieni Awla) mogħti fit-28 ta’ Frar 2012 fil-Kawża T-127/09, Abdulbasit Abdulrahim vs Il-Kunsill tal-Unjoni Ewropea u Il-Kummissjoni Ewropea
   (Kawża C-239/12 P)
   2012/C 200/14
   Lingwa tal-kawża: l-Ingliż
   
      Partijiet
   
   
      Appellant: Abdulbasit Abdulrahim (rappreżentanti: H.A.S. Miller, Solicitor, E. Grieves, Barrister)
   
      Partijiet oħra fil-proċedura: Il-Kunsill tal-Unjoni Ewropea, Il-Kummissjoni Ewropea
   
      Talbiet tal-appellant
   
   L-appellant jitlob, fil-każ li jintlaqgħu ż-żewġ aggravji tiegħu, li l-Qorti tal-Ġustizzja jogħġobha:
   
               —
            
            
               tannulla d-digriet tal-Qorti Ġenerali tat-28 ta’ Frar 2012;
            
         
               —
            
            
               tiddikjara li r-rikors għal annullament ma huwiex mingħajr skop;
            
         
               —
            
            
               tirrinvija l-kawża quddiem il-Qorti Ġenerali sabiex din tiddeċiedi dwar ir-rikors għal annullament;
            
         
               —
            
            
               tikkundanna lill-Kummissjoni għall-ispejjeż ta’ dan l-appell u għall-ispejjeż tal-proċedura quddiem il-Qorti Ġenerali, inklużi dawk marbuta mal-osservazzjonijiet ippreżentati fuq talba tal-Qorti Ġenerali.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka żewġ aggravji:
   
               (1)
            
            
               li l-Qorti Ġenerali wettqet żball meta naqset milli:
               
                           —
                        
                        
                           tisma’ lill-Avukat Ġenerali, u/jew;
                        
                     
                           —
                        
                        
                           titlob lill-appellant jippreżenta osservazzjonijiet dwar jekk ir-rikors għal annullament kienx mingħajr skop, u/jew;
                        
                     
                           —
                        
                        
                           tiftaħ il-fażi orali tal-proċedura sabiex tiddetermina jekk ir-rikors għal annullament kienx mingħajr skop.
                        
                     
         
               (2)
            
            
               li l-Qorti Ġenerali wettqet żball meta ddeċidiet li r-rikors għal annullament ma setax jagħti benefiċċju oneruż lill-appellant.